3 Desember

3 Desember is die 337ste dag van die jaar in die Gregoriaanse kalender (338ste in skrikkeljare). Daar volg nog 28 dae in die res van die jaar.

Gebeure 
 1334 – Pous Johannes XXII trek sy sienings oor die lewe na die dood terug op sy sterfbed.
 1477 – Giuliano della Rovere (later Pous Julius II) word biskop van Viviers.
 1818 – Illinois word die 21ste deelstaat van die Verenigde State.
 1904 – Jupiter se maan Himalia word deur Charles Dillon Perrine ontdek.
 1967 – Die wêreld se eerste menslike hartoorplanting vind onder leiding van Chris Barnard in Kaapstad plaas.
 1971 – Indië kondig ’n noodtoestand aan nadat Pakistanse vliegtuie noordwes-Indië aanval in ’n dispuut oor Kasjmir.
 1973 – Pioneer 10 beweeg  op 'n afstand van 130 000 km langs Jupiter verby en stuur die eerste detailopnames na die aarde.
 1984 – Die Bhopal-gasramp, die wêreld se ergste nywerheidsongeluk veroorsaak ten minste 18 000 sterftes in die Indiese stad Bhopal.
 1999 – Die Mars-poollandingstuig bereik Mars en verdwyn.

Geboortes 
 1368 – Karel VI van Frankryk, koning van Frankryk († 1422)
 1736 – Abraham Josias Sluysken, waarnemende kommissaris aan die Kaap voor die eerste Britse besetting († 1799).
 1797 – Andrew Smith, Skotse dierkundige in Suid-Afrika († 1872).
 1800 – France Prešeren, Sloweense digter († 1849).
 1812 – Hendrik Conscience, Vlaamse skrywer († 1883).
 1843 – William Forbes Gatacre, Britse generaal tydens die Tweede Vryheidsoorlog († 1906).
 1857 – Joseph Conrad, Engelse skrywer († 1924).
 1864 – Herman Heijermans, Nederlandse skrywer († 1924).
 1909 – Wim Hartman, Afrikaanse skrywer († 1966).
 1930 – Jean-Luc Godard, Frans-Switserse filmregisseur, draaiboekskrywer en filmkritikus († 2022).
 1936 – Mary Alice, Amerikaanse aktrise († 2022).
 1948 – Ozzy Osbourne, Engelse sanger.
 1952 – Mel Smith, Britse skrywer, akteur en regisseur († 2013).
 1954 – Etienne van Heerden, Suid-Afrikaanse skrywer.
 1955 – Bruce Fordyce, Suid-Afrikaanse maraton- en ultramaratonatleet.
 1976 – Mark Boucher, Suid-Afrikaanse krieketspeler en -afrigter.
 1980 – Suléne Pilon, taalkundige aan die Universiteit van Pretoria se Departement Afrikaans en voorsitter van die Taalkommissie.

Sterftes 
 311 – Diocletianus, keiser van die Romeinse Ryk (* 244).
 1154 – Pous Anastasius IV, 168ste pous van die Rooms-Katolieke Kerk (* onbekend).
 1888 – Carl Zeiss, Duitse nyweraar en optikus (* 1816).
 1948 – Jannie Hofmeyr, Suid-Afrikaanse geleerde en politikus (* 1894).
 1967 – Denise Darvall, hartskenker vir die eerste menslike hartoorplanting (* 1942).
 2001 – Marike de Klerk, eerste vrou van die voormalige Staatspresident van Suid-Afrika, F.W. de Klerk (* 1937).
 2018 – Justin Cartwright, Britse skrywer (* 1945).

Vakansies, vierings, en waarnemingsdae 
 Geen

Gepubliseer

Teologie
 1740 – Ubi Primum, Oor die pligte van biskoppe, deur Pous Benedictus XIV.
 1749 – Inter praeteritos, Oor die komende Heilige Jaar, deur Pous Benedictus XIV.
 1839 – In Supremo Apostolatus, Teen slawehandel, deur Pous Gregorius XVI.

Desember